

 ***OBČINA ZAVRČ***

 ***Goričak 6, 2283 Zavrč***

*Telefon: /02/ 761 04 82, Telefax: /02/ 761 04 83*

 *e-mail:* obcina.zavrc@siol.net

Številka: 671-7/2016-1

Datum: 16. december 2016

**OBČINSKEMU SVETU**

**OBČINE ZAVRČ**

**ZADEVA: OBRAZLOŽITEV LETNEGA PROGRAMA ŠPORTA ZA LETO 2017**

Na podlagi 7. člena Zakona o športu (Uradni list RS, št. 22/98, 97/01-ZSDP, 27/02 Odl. US: U-I-210/98-32, 110/02-ZGO-1, 15/03-ZOPA), Nacionalnega programa športa v Republiki Sloveniji (Uradni list RS, št. 24/00, 31/00-popr. in 26/2014) se občinskemu svetu Občine Zavrč v sprejem in potrditev predlaga letni program športa za leto 2017.

Program zagotavlja uresničevanje javnega interesa v športu na ravni lokalne skupnosti in je podlaga za javni razpis, ki ga občinska uprava objavi na spletni strani občine in kot nenaslovljeno tiskovino.

Letni program športa v občini zagotavlja, da bo v Proračunu občine Zavrč za leto 2017 izvajalcem športnih programov namenila določen obseg proračunskih sredstev za izvajanje programov športa, ki so v javnem interesu in se sofinancirajo iz javnih sredstev.

Prav tako se s programom zagotavlja določen obseg proračunskih sredstev za povečanje kvalitete športne infrastrukture v občini Zavrč. S sprejemom Letnega programa športa v Občini Zavrč za leto 2017 se občina Zavrč zavezuje, da bo uresničevala javni interes v športu na lokalnem nivoju.

Pripravila:

Marjana Logar Kelc

 Občina Zavrč

 Župan

 Miran VUK l.r.

 

 ***OBČINA ZAVRČ***

 ***Goričak 6, 2283 Zavrč***

*Telefon: /02/ 761 04 82, Telefax: /02/ 761 04 83*

 *e-mail:* obcina.zavrc@siol.net

OBČINA ZAVRČ

OBČINSKI SVET

Na podlagi 7. člena Zakona o športu (Uradni list RS, št. 22/98, 97/01-ZSDP, 27/02 Odl. US:U-I-210/98-32, 110/02-ZGO-1, 15/03-ZOPA), Nacionalnega programa športa v Republiki Sloveniji (Uradni list RS, št. 24/00, 31/00-popr.), 4. člena Pravilnika o sofinanciranju programov športa v Občini Zavrč (Uradni list RS, št. 37/11), 14. člena Statuta Občine Zavrč (Uradno glasilo slovenskih občin, št. 22/2011) je občinski svet na 13. redni seji, dne 22. decembra 2016, sprejel

**SKLEP**

**O POTRDITVI LETNEGA PROGRAMA ŠPORTA ZA LETO 2017**

S tem sklepom se potrdi Letni program športa v Občini Zavrč za leto 2017.

Sklep velja takoj.

Številka: 671-7/2016-2

Datum: 22.12.2016

 Občina Zavrč

 Župan

 Miran VUK

Na podlagi 7. člena Zakona o športu (Uradni list RS, št. 22/98, 97/01 – ZSDP, 110/02 – ZGO-1 in 15/03 – ZOPA), v skladu z usmeritvami Nacionalnega programa športa v Republiki Sloveniji (Uradni list RS, št. 24/00 in 31/00-popr.) ter na podlagi Pravilnika o sofinanciranju programov športa v občini Zavrč (Uradni list RS, št. 37/11) in 14. člena Statuta Občine Zavrč (Uradno glasilo slovenskih občin, št. 22/11), je Občinski svet Občine Zavrč na svoji 13. redni seji , dne 22. decembra 2016, sprejel

**LETNI PROGRAM ŠPORTA V OBČINI ZAVRČ ZA LETO 2017**

1. **UVOD**

Občina Zavrč z letnim programom športa določa športne programe, ki bodo v letu 2017 sofinancirani iz občinskega proračuna, obseg in vrsto dejavnosti, potrebnih za uresničevanje tega programa, ter obseg sredstev, ki se v ta namen zagotovijo v proračunu občine.

1. **IZHODIŠČA IN USMERITVE**

Upoštevaje izhodišča nacionalne strategije razvoja športa izpostavljamo v Občini Zavrč za leto 2017 naslednje usmeritve:

* razvijati in spodbujati rekreativno obliko športnega udejstvovanja v občini, z namenom spodbujati kakovosten način preživljanja prostega časa in delovati preventivno v smislu preprečevanja socialno-patoloških pojavov,
* društvom iz občine, ki so nosilci športnega življenja v občini, bomo pomagali čim bolj uresničiti njihove zastavljene cilje,

Športna društva so glavni nosilci športnega udejstvovanja v občini. Društva spodbujajo šport in rekreacijo otrok, mladine in odraslih, zato je cilj ohranjati in izboljševati celostni zdravstveni status, zmanjšati negativne posledice današnjega načina življenja ter dela in preprečiti upadanje splošne vitalnosti človeka.

1. **OBSEG SREDSTEV**

Občina Zavrč z Odlokom o proračunu Občine Zavrč za leto 2017 zagotavlja proračunska sredstva, ki so namenjena izvajanju športnih programov v občini, na postavki 18059001 Programi športa, za posamezen namen v naslednji višini:

1. Sofinanciranje športne zveze Ptuj (organizacija in izpeljava šolskih športnih tekmovanj) 420,00 EUR;
2. Sofinanciranje športne zveze Ptuj (mat. stroški ekip in posameznikov) 500,00 EUR;
3. Podpora društvom na področju športa – po razpisu 25.000,00 EUR.
4. **OBSEG IN VRSTA DEJAVNOSTI ZA SOFINANCIRANJE**

Namenska sredstva iz tretje točke se razdelijo na podlagi doseženih točk na javnem razpisu, ki so navedena v prilogi Merila za šport v Pravilniku o sofinanciranju programov športa v Občini Zavrč (Uradni list RS, št. 37/11), sredstva iz prve in druge točke pa se razdelijo na podlagi letnih programov izvajalcev športnih dejavnosti.

Izvajalci lahko kandidirajo za sredstva lokalne skupnosti s programi v naslednjem obsegu, in sicer v skladu s Pravilnikom o sofinanciranju programov športa v Občini Zavrč, ki podrobneje določa vsebine:

***Delovanje športnih društev in zvez:***

Športna društva v občini Zavrč ponujajo rekreativne in kakovostne programe na športnih površinah in objektih, pa tudi v naravnem okolju. Društva potrebujejo za svoje osnovno delovanje sredstva za kritje osnovnih materialnih stroškov in stroškov dela, ki se lahko sofinancirajo iz proračuna lokalne skupnosti na podlagi javnega razpisa.

Občina prav tako sofinancira delovanje Športnega zavoda Ptuj, ki izvaja programe, v katere se vključujejo otroci, ki imajo interes, sposobnosti, ustrezne osebnostne značilnosti in visoko motivacijo, da bi lahko postali vrhunski športniki. Izvajalci teh programov morajo izpolnjevati prostorske, kadrovske in druge zahteve za strokovno izpeljavo programa. Iz sredstev lokalne skupnosti se lahko sofinancira najem objekta, strokovni kader, materialni stroški programa, meritve in spremljanje treniranosti, nezgodno zavarovanje in tekmovanja v tekmovalnih sistemih panožnih športnih zvez.

1. **POSEBNE DOLOČBE**

Sredstva za sofinanciranje programov športa za leto 2017 se razdelijo na podlagi izvedenega javnega razpisa ter letnih programov izvajalcev športne dejavnosti ter vrednotenja prijavljenih programov v skladu z merili in kriteriji, določenimi v Pravilniku o sofinanciranju programov športa v Občini Zavrč (Uradni list RS, št. 37/11).

Opredeljena namenska sredstva se razdelijo in porabijo v celoti za planirane namene. V primeru, da strokovna služba občine na osnovi podanega poročila ali izvedenega nadzora ugotovi neizpolnjevanje pogodbenih obveznosti izvajalcev športnih programov, se morajo neupravičeno pridobljena sredstva vrniti v občinski proračun.

1. **VELJAVNOST IN UPORABNOST**

Ta program začne veljati z dnem sprejema na Občinskem svetu Občine Zavrč in je osnova za izvedbo javnega razpisa in s tem za razdelitev sredstev za sofinanciranje programov športa v Občini Zavrč v letu 2017.

Letni program športa se objavi na spletni strani občine Zavrč.

Številka: 671-7/2016-1

Datum: 22. december 2016 Občina Zavrč

 Župan Miran VUK